Ierápetra

Ierápetra () on Kreikan kaupunki ja samanniminen kunta (Δήμος Ιεράπετρας, Dímos Ierápetras), joka sijaitsee Lasíthin alueyksikössä Kreetan alueella. Koko kunnan pinta-ala on 551,0 neliökilometriä ja väkiluku 27 602. Varsinaisen Ierápetran kaupungin väkiluku on 12 355 (vuonna 2011).

 Maantiede 

Ierápetran kaupunki sijaitsee Kreetan etelärannikolla Välimereen kuuluvan Libyanmeren rannalla. Ierápetran kunta käsittää alueen rannikolla saaren kaakkoisosassa. Se muodostuu Ierápetran kaupungista, monista pienistä kylistä sekä Chrysín saaresta. Siihen kuuluvat myös pienet saaret Agriómandra, Fotiá, Konída ja Mikronísi. Ierápetran kaupunki on Kreetan neljänneksi suurin taajama ja Euroopan eteläisin kaupunki. Kaupungissa sataa vähiten koko Kreikassa ja siellä on eniten aurinkotunteja.

 Historia 
 Antiikki 

Antiikin aikana nykyisen Ierápetran paikalla sijaitsi Hierapytnan kaupunki. Paikalla sijaitsi todennäköisesti satama jo minolaisella kaudella. Kaupunki perustettiin doorilaisten Kreetan-valloituksen jälkeen, ja se hallitsi laajimmillaan suuria alueita saaren itäosassa. Kreetan jouduttua Rooman valtakunnan osaksi taisteli Hierapytna kauan roomalaisia vastaan, mutta lopulta siitä tuli Rooman valtakunnan eteläisin etuvartioasema. Roomalainen kausi oli Hierapytnan kukoistuskautta, ja siitä kehittyi tärkeä Kreikan, Italian, Lähi-idän ja Afrikan välisen kaupankäynnin keskus. Kaupunkiin rakennettiin suuri määrä muun muassa teattereita ja temppeleitä. Antiikin ajan kaupungista on kuitenkin säilynyt vain vähän jäänteitä.

pienoiskuva|vasen|upright=0.7|Napoleonin talona tunnettu rakennus.
 Myöhempi historia 

Varhaisella bysanttilaisella kaudella Hierapytna oli piispanistuin, mikä näkyy edelleen Kreetan kirkon Ierápytnan ja Siteían hiippakunnan nimessä. Saraseenit tuhosivat kaupungin vuonna 824 jaa. Myöhemmin paikalle syntyi uusi asutus. Nykyisin se tunnetaan nimimuodossa Ierápetra. Kesäkuussa 1798 Napoleon I yöpyi Ierápetrassa ollessaan matkalla Egyptiin ja rakennus, jossa hän historioitsijoiden mukaan yöpyi, on nykyisin restauroitu.

Nykyinen Ierápetran kunta muodostui, kun Ierápetra ja Makrý Gialós yhdistyivät vuoden 2011 alussa Kallikrates-suunnitelman mukaisesti.

 Nähtävyydet 

Ierápetran nähtävyyksiin kuuluvat muun muassa Ierápetran arkeologinen museo, venetsialaisten rakentama Ierápetran linna (Kástro Kalés) sekä Napoleonin talo. Merkittävin kirkko on Pyhän Georgioksen katedraali, joka on Ierápytnan ja Siteían hiippakunnan katedraali. Muita merkittäviä kirkkoja ovat muun muassa Panagítsa- ja Aféntis Christós -kirkot. Kaupungissa on myös vanha turkkilaiskortteli, jossa sijaitsee Tzamí-nimellä tunnettu moskeija.

 Koulutus 

Ierápetrassa toimii osa Kreikan Välimeren yliopistosta.

 Kunnan osat 
pienoiskuva|Pyhän Georgioksen katedraali (Ágios Geórgios).
pienoiskuva|Ierápetran linnaa.
pienoiskuva|Turkkilaiskorttelissa sijaitseva Tzamí-moskeija. Etualalla turkkilainen kaivohuone.
pienoiskuva|Ierápetran kunnantalo.

Vuoden 2011 kuntauudistuksesta lähtien Ierápetran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ierápetra Ágios Ioánnis Agía Fotiá 25 Ágios Ioánnis 8 Férma 532 Koutsounári 566 Xirokamára 37 Anatolí Ammoudáres 121 Anatolí 119 Kalógeroi 138 Néa Anatolí 1 002 Stómio 231 Christós Christós 64 Lakoúdia 8 Mathokotsaná 0 Selákano 29 Gdóchia Gdóchia 63 Vátos 11 Ierápetra Agiasménos 20 Ágios Geórgios 24 Chrysí (saari) 2 Gra Lygiá 1 528 Faneroménin luostari (Moní Faneroménis) 2 Ierápetra 12 355 Kámpos 81 Kefála 21 Kentrí 1 021 Potámoi 405 Stavrós 71 Vaïniá 609 Kalamáfka Kalamáfka 425 Kamára 27 Psathí 12 Káto Chorió Káto Chorió 946 Psarí 0 Thryptí 0 Kavoúsi Drakalévri 0 Kavoúsi 559 Mélisses 4 Panagía 0 Tsamántis 0 Makryliá Makryliá 122 Máles Panagía Exakoustín luostari (Moní Panagías Exakoustís) 0 Máles 302 Meseléroi Meseléroi 135 Metaxochóri Metaxochóri 12 Mourniés Áno Sými 32 Mourniés 105 Mýrtos Gavrílis 19 Kallithéa 40 Kopánes 99 Mýrtos 441 Néos Mýrtos 21 Mýthoi Karýdi 20 Minós 23 Mýthoi 350 Orniás 1 Sykiá 2 Pacheiá Ámmos Monastiráki 16 Pacheiá Ámmos 574 Vasilikí 72 Xirókampos 184 Ríza Kaiménos 32 Ríza 40 Sfakoúra 0 Yhteensä: 23 708 Makrý Gialós Ágios Stéfanos Ágios Stéfanos 131 Makrý Gialós (Makrygialós) 760 Chrysopigí Bémponas 11 Chrysopigí 179 Lithínes Azáli 2 Lagkáda 22 Lithínes 322 Oreinó Ágios Panteleímonas 118 Andrianós 0 Kalyvítis 5 Oreinó 101 Péfkoi Análipsi 584 Áspros Potamós 35 Péfkoi 85 Pilalímata 59 Perivolákia Epáno Perivolákia 0 Kaló Neró 78 Kapsáksen luostari (Moní Kapsá) 2 Perivolákia 21 Pezoúlas 2 Schinokápsala Achliá 133 Galíni 108 Mávros Kólympos 99 Schinokápsala 87 Stavrochóri Koutsourás 775 Lápithos 25 Stavrochóri 147 Tsikkalariá 3 Yhteensä: 3 894 Yhteensä: 27 602

 Lähteet 

 Aiheesta muualla 

 Δήμος Ιεράπετρας. Ierápetran kunnan verkkosivut. 

*